CELEX: 62011CA0419
Language: hu
Date: 2013-03-14 00:00:00
Title: C-419/11. sz. ügy: A Bíróság (első tanács) 2013. március 14-i ítélete (a Městský soud v Praze — Cseh Köztársaság — előzetes döntéshozatal iránti kérelme) — Česká spořitelna, a.s. kontra Gerald Feichter (44/2001/EK rendelet — Joghatóság, valamint a határozatok elismerése és végrehajtása polgári és kereskedelmi ügyekben — Az 5. cikk 1. pontjának a) alpontja és a 15. cikk (1) bekezdése — A „szerződéssel kapcsolatos ügy” és a „fogyasztói szerződés” fogalma — Kötelezvény — Váltókezesség — Hitelszerződés biztosítása)

18.5.2013   
            
            
               HU
            
            
               Az Európai Unió Hivatalos Lapja
            
            
               C 141/6
            
         A Bíróság (első tanács) 2013. március 14-i ítélete (a Městský soud v Praze — Cseh Köztársaság — előzetes döntéshozatal iránti kérelme) — Česká spořitelna, a.s. kontra Gerald Feichter
   (C-419/11. sz. ügy) (1)
   
   (44/2001/EK rendelet - Joghatóság, valamint a határozatok elismerése és végrehajtása polgári és kereskedelmi ügyekben - Az 5. cikk 1. pontjának a) alpontja és a 15. cikk (1) bekezdése - A „szerződéssel kapcsolatos ügy” és a „fogyasztói szerződés” fogalma - Kötelezvény - Váltókezesség - Hitelszerződés biztosítása)
   2013/C 141/08
   Az eljárás nyelve: cseh
   
      A kérdést előterjesztő bíróság
   
   Městský soud v Praze
   
      Az alapeljárás felei
   
   
      Feleres: Česká spořitelna, a.s.
   
      Alperes: Gerald Feichter
   
      Tárgy
   
   Előzetes döntéshozatal iránti kérelem — Městský soud v Praze — A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL 2001., L 12., 1. o.; magyar nyelvű különkiadás 19. fejezet, 4. kötet, 42. o.) 5. cikke (1) bekezdése a) pontjának, valamint 15. cikke (1) bekezdésének értelmezése — A „szerződéssel kapcsolatos ügy” és a „fogyasztói szerződés” fogalma — Joghatóság valamely társaság azon vezetőjének váltókötelezettségével kapcsolatos jogvita elbírálására, aki az e társaság által hitelszerződés biztosítása címén egy bank javára kiállított, alá nem írt kötelezvényért kezességet vállalt — A kötelezettség teljesítése helyének meghatározása, amennyiben a kötelezvény eredetileg nem tünteti fel a fizetés helyét.
   
      Rendelkező rész
   
   
               1.
            
            
               A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet 15. cikkének (1) bekezdését akként kell értelmezni, hogy az olyan természetes személy, aki szoros szakmai kapcsolatban áll valamely társasággal, mint annak ügyvezetője vagy többségi tulajdonosa, nem tekinthető e rendelkezés értelmében fogyasztónak, ha olyan kötelezvény tekintetében vállal váltókezességet, amelyet e társaság hitelnyújtásra vonatkozó szerződés alapján fennálló kötelezettségeinek biztosítása céljából állítottak ki. Következésképpen e rendelkezés nem alkalmazható olyan kereset tárgyában eljáró bíróság joghatóságának meghatározása céljából, amelyet valamely tagállamban kiállított kötelezvény címzettje ezen, aláírásának időpontjában hiányos, majd a későbbiekben a címzett által kiegészített kötelezvény alapján, másik tagállamban lakóhellyel rendelkező, kezességet vállaló személlyel szemben indított.
            
         
               2.
            
            
               A 44/2001 rendelet 5. cikke 1. pontjának a) alpontja alkalmazható az olyan kereset tárgyában eljáró bíróság joghatóságának meghatározása céljából, amelyet valamely tagállamban kiállított kötelezvény címzettje ezen, aláírásának időpontjában hiányos, majd a későbbiekben a címzett által kiegészített kötelezvény alapján, másik tagállamban lakóhellyel rendelkező, kezességet vállaló személlyel szemben indított.
            
         
      (1)  HL C 311., 2011.10.22.